Document ID: /roh_data/filtered/fineweb-2-filterrobots_roh.jsonl.gz/61942

En la zona 30 na datti atgnamain betg strivlas melnas, l'excepziun fissan strivlas ch'èn datiers da scolas u chasas d'attempads. Spezialas a Glion èn per exempel las strivlas melnas en la Via Centrala. D'ina vart èn las strivlas anc là, tschellas èn ellas svanidas ... u vegnidas coluradas grischas, uschia ch'ellas èn glischnusas cura ch'i plova. In effect per tegnair pedunas e peduns sin distanza? Ed insumma, co funcziuna quai ussa cun ir sur via vi?
La glossa na dat betg respostas e sa dumonda ina duas chaussas tar las strivlas melnas da la citad da Glion.
Qua datti tuttina la resposta
Per schliar il lign, daco ch'ina strivla melna sin la Via centrala è restada e tschella betg: INA sa chatta sin ina via CHANTUNALA, igl è ina via da colliaziun chantunala per ir per exempel a Castrisch. E sin questa axa principala restan las strivlas melnas, era sche la via è en la zona da 30. Ordaifer da questa axa principala na datti dentant naginas strivlas melnas. Pia tut betg uschè simpel da chapir. Da questa opiniun è era la vischnanca da Glion, sco la vischnanca communitgescha sin dumonda. Perquai veglia ella era anc declerar ils detagls, e quai cun ina publicaziun en il Fegl uffizial Surselva.
Zona da 30 e tschancun da 30 n'èn betg il medem. Testai Vossa savida: